3o C. PLINII HIST. NAT. LIB. XXI. 



violae , ros , croco. Qua? vero ex acutis succo carent , 

 eorum omnium odor gravis, ul in lilio utriusque generis. 

 Abrotonum et amaracus acres habent odores. Quorum- 

 dam flos tantum jucundus, reliquae partes ignavae, ut 

 violae , ac rosae. Hortensiorum odoratissima quae sicca , 

 ut ruta , menta , apium , et quae in siccis nascantur. 

 Quaedam vetustate odoratiora , ut cotonea : eademque 

 decerpta , quam in suis radicibus. Quaedam non nisi 

 defracta , aut ex attritu oient : alia non nisi detracto 

 cortice : quaedam vero non nisi usta : sicut thura myr- 

 rhaeque. 



Flores triti omnes amariores , quam intacti. Ali- 

 qua arida diutius odorem continent , ut melilotos. 

 Quaedam locum ipsum odoratiorem faciunt , ut iris : 

 quin et arborem totam , cujuscumque radies attingit. 

 Hesperis noctu magis olet , inde nomine invento. Ani- 

 malium nullum odoratum , nisi si de pantheris , quod 

 dictum est, credimus. 



